སྙན་ངག་པ་ཆེན་མོ་དག་བསྡུར་བ་ལ་སུ་རྒྱལ་སུ་ཕམ་གྱི་འབྲས་བུ་འབྱུང་བ་ཧ་ལམ་མེད་མོད།ངས་ཕ་སི་ཐེར་ནག་གིས་ཁོས་ལན་རེར་ལྷན་སྐྱེས་ཀྱི་ཤེས་རབ་གང་དེ་ཁོང་དུ་སྡུད་ཐུབ་མི་འདུག་པས།སྙན་ངག་དག་ཀྱང་དོ་མཉམ་པ་ཞིག་ཡོང་མེད་པར་འདོད།དེ་ལས་ལྡོག་སྟེ་ཨག་མ་ཐོ་ཝ་ཡིས་ཤེས་རབ་དེའི་མདུན་དུ་ཁེངས་པ་སྐྱུང་བས་དེ་ལ་དབང་ཡོངས་སུ་འབྱོར་འདུགསྔ་མ་དེ་དང་མི་འདྲ་བར་ཨག་མ་ཐོ་ཝ་སྙན་ངག་གསར་པ་བའི་འབྲི་ལུགས་ལ་འདུན་པ་ཆེན་པོ་མེད།མོའི་སྙན་ངག་གི་ཚིག་གནད་དུ་ཁེལ་བ།རབ་ཏུ་དྭངས་པ།སྒྲའི་འདེགས་འཇོགབརྡ་སྤྲོད་པ་དང་ཚིག་གི་གྲུབ་སྟངས་ཐམས་ཅད་ཀྱང་ཀུན་སྤྱོད་ཀྱི་འགན་ལ་བབ་པ་ཞིག་ཏུ་མཐོང་བས།ཧ་ལམ་ལེགས་བཤད་ཀྱི་ལུགས་སྤྱད་པ་མང་བས།ཕྱི་ངོས་ཀྱི་གསར་ཉམས་ལ་དང་དོད་བགྱིས་ནས་ཀློག་པ་པོའི་མིག་ལ་མཚར་ཉམས་ཀྱི་ངལ་བ་མི་སྟེར།རྣམ་པ་འདི་དག་གིས་སྙན་ངག་པའི་འབྲི་རྩལ་གྱི་ཆའམ་བརྩེ་བ་ཡི།ཡང་ན་ཀུན་སྤྱོད་ཀྱི་ངོས་ཀྱི་ཞན་ཆ་མ་ལུས་ལག་མཐིལ་གྱི་སྐྱུ་རུ་ར་བཞིན་འཛེམ་མེད་དུ་བཀྲམ་ཡོད།ཨག་མ་ཐོ་ཝ་ཡི་སྙན་ངག་གིས་སྒྲ་གདངས་ཀྱིས་ཐམས་ཅད་ལ་དབང་བྱེད་པ་དང་།སྐད་ཆར་སྡུད་པ་ཆེ་ཞིང་དཀྱུས་གཅིག་ཏུ་ངེས་པའི་སྟོབས་ཀྱིས་མི་རྣམས་ངོ་མཚར་བར་བྱེད་ཅིང་།སྐད་ཀྱི་གདངས་དང་སྐད་ཆ་འདི་ལྟ་བུས་སྨྲ་བསམ་བརྗོད་འདས་ཀྱི་ཆོས་དེ་དག་ཀྱང་བརྗོད་ཐབས་མཆིས་པ་ལྟར་སྣང་།རྣམ་ཤེས་ཞི་བྱེད་ཀྱི་གདངསདེ་དེབ་གཞན་དག་ལས་ཀྱང་དེ་ལྟའོ།།དོན་ལ་ངས་སྐབས་དེརརྣམ་ཤེས་ཞི་བྱེད་ཀྱི་གདངསནང་གི་སྙན་ངག་ཁ་ཤས་མ་གཏོགས་བཀླགས་མ་མྱོང་མོད།ངས་བསྒྱུར་བའི་སྙན་ངག་དེ་དག་མོར་སོ་ཝི་ཨེད་དུ་སྤེལ་ཐུབ་མིན་ལྟ་བསམ་པ་ཡིན།དེ་ལ་དཀའ་ཁག་ཆེ་བ་སྨྲས་མ་དག